Μιχάλης Μπέλλης

Ο Μιχάλης Μπέλλης (Θεσσαλονίκη, 1 Φεβρουαρίου 1940) είναι Έλληνας παλαίμαχος διεθνής ποδοσφαιριστής και προπονητής.

 Ποδοσφαιρική σταδιοδρομία 
 Σε συλλογικό επίπεδο 
Αγωνίστηκε με τους Ολυμπιακό Πολυκάστρου,Πώς άρχισε το πρωτάθλημα της Α’ εθνικής το 1959, ιστολόγιο retrosport Ηρακλή Θεσσαλονίκης, Παναθηναϊκό, Παναχαϊκή και ΠΑΟΚ, ενώ μεταξύ 1968 και 1969 είχε ενταχθεί για κάποιους μήνες σε σωματείο Ελλήνων ομογενών της Αυστραλίας.Γιώργος Παγιωτέλης, Το έπος της Α' Εθνικής, περιοδ. Οι ΠΑΓΚΟΣΜΙΟΙ, τχ. 17 (Μάϊ 1995), σελ. 37 Υπήρξε παίκτης της μεσαίας γραμμής, ακραίος αμυντικός και με τον ΠΑΟΚ επίσης κεντρικός. Το 1967 αποτέλεσε τον 10ο ποδοσφαιριστή που συμπλήρωσε 200 αγώνες στην ιστορία της Α΄ Εθνικής κατηγορίας (από την καθιέρωσή της το 1959) και εξαετία αργότερα τον 7ο με 300.Παγιωτέλης, ό.π, τχ. 31 (Ιούλ 1996), σελ. 54 και 55 Την ίδια χρονιά αποχώρησε από την ενεργό δράση στα 33 του εξαιτίας σοβαρού τραυματισμού (κάταγμα ποδιού) και έχοντας πραγματοποιήσει 310 συνολικά εμφανίσεις, τις μισές σχεδόν (148) για λογαριασμό του Ηρακλή. Μετείχε σε τέσσερις τελικούς του κυπέλλου Ελλάδας, δύο με τον Παναθηναϊκό (1967, 1968), ισάριθμες με τον ΠΑΟΚ (1971, 1972) και κατακτώντας το τρόπαιο από μία φορά –τις άλλες ο Ολυμπιακός Πειραιώς–, τη δεύτερη εναντίον του προηγούμενου συλλόγου του.

 Στην εθνική ομάδα 
Χρίστηκε 5 φορές διεθνής για την Ανδρών Ελλάδας το διάστημα 1965-1967, όλες αγωνιζόμενος στην άμυνα.Μιχάλης Μπέλλης, βάση δεδομένων ευρωπαϊκών εθνικών ομάδων eu-football.info  Συμπτωματικά, την πρώτη, δεύτερη και τελευταία αντιμετώπισε την εθνική Σοβιετικής Ένωσης σε προκριματικά Παγκοσμίου κυπέλλου και Ευρωπαϊκού πρωταθλήματος, γνωρίζοντας την ήττα.

 Προπονητική σταδιοδρομία 
Με την ολοκλήρωση της αγωνιστικής του πορείας, ακολούθησε αυτή του τεχνικού που χαρακτηρίζεται σημαντική.Παγιωτέλης, ό.π, τχ. 8 (Αύγ 1994), σελ. 37 Αρχικά εντάχθηκε στο επιτελείο του ΠΑΟΚ, ως βοηθός του Λες Σάνον και έπειτα του Γκιούλα Λόραντ. Την δεκαετία 1986-1996, ανέλαβε σε τρεις περιπτώσεις το σύλλογο της Θεσσαλονίκης μεσούσης της αγωνιστικής περιόδου και τις δύο πρώτες έως το τέλος της, αντικαθιστώντας ξένους προπονητές (Σκότσικ, Λίμπρεχτς, Κοκότοβιτς).Ιστορία > Οι προπονητές > Λίστα, ιστότοπος ΠΑΕ ΠΑΟΚ Μεγαλύτερη σε διάρκεια και πλέον επιτυχημένη,Από τον Λίμπρεχτς στον Στέφενς, paokmania.gr υπήρξε η ενδιάμεση Δεκέμβριος 1987-Μάιος 1988, όπου μέσω της τρίτης θέσης στο πρωτάθλημα ο ΠΑΟΚ εξασφάλισε τη συμμετοχή του στο επόμενο κύπελλο ΟΥΕΦΑ. Από τις θητείες του με άλλα σωματεία, ξεχωρίζει η ανάδειξη του ΑΣ Ρόδος ως πρωταθλητή νοτίου ομίλου Β΄ Εθνικής την περίοδο 1980-81 κατόπιν μπαράζ με τον ΑΟ Αιγάλεω και η (επ)άνοδος της ομάδας στην κορυφαία κατηγορία.

 Τίτλοι 
 Ως ποδοσφαιριστής 
Με τον Παναθηναϊκό: Κύπελλο Ελλάδας 1966-67

Με τον ΠΑΟΚ: Κύπελλο Ελλάδας: 1971-72.

 Ως προπονητής 
Με τον ΑΣ Ρόδος: Πρωτάθλημα Β΄ Εθνικής (νότιος όμιλος) 1980-81.

 Άλλα στοιχεία 
Εργάστηκε στη Δημόσια Επιχείρηση Ηλεκτρισμού (ΔΕΗ).

 Σημειώσεις 

 Παραπομπές 

 Πηγές 
 Γιώργος Παγιωτέλης: Το έπος της Α' Εθνικής, σειρά αφιερωμάτων αθλητικού περιοδικού Οι ΠΑΓΚΟΣΜΙΟΙ, τχ. 8-31 (Αύγ 1994-Ιούλ 1996)

Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΠΑΟΚ
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές Σούπερ Λιγκ Ελλάδας